אזור העניין

אזור העניין (באנגלית: The Zone of Interest) הוא סרט דרמה היסטורית משנת 2023 שכתב וביים ג'ונתן גלייזר, המבוסס באופן רופף על הרומן משנת 2014, "The Zone of Interest", מאת מרטין איימיס. הסרט נעשה בשיתוף פעולה בין ארצות הברית, בריטניה ופולין. מככבים בו כריסטיאן פרידל בתור המפקד הנאצי הגרמני רודולף פרנץ הס, השואף לבנות חיים מושלמים עם אשתו, הדוויג (סנדרה הולר), בבית חדש ליד מחנה הריכוז הגרמני אושוויץ.

"אזור העניין" הוקרן בבכורה בפסטיבל הקולנוע בקאן ה-76 ב-19 במאי 2023, זכה לשבחים, וזכה גם בפרס הגראנד פרי וגם בפרס הפדרציה הבינלאומית של מבקרי קולנוע. הוא זכה בתואר הסרט הטוב ביותר על ידי איגוד מבקרי הקולנוע של לוס אנג'לס ובפרס אוסקר לסרט הבין-לאומי הטוב ביותר בטקס פרסי אוסקר ה-96. הוא גם היה מועמד לשלושה פרסי גלובוס הזהב, כולל סרט הקולנוע הטוב ביותר - דרמה, ותשעה פרסי באפט"א, כולל הסרט הבריטי הטוב ביותר. הסרט היה מועמד לחמישה פרסי אוסקר, כולל הסרט הטוב ביותר, הבמאי הטוב ביותר והתסריט המעובד הטוב ביותר לגלייזר ולסרט העלילתי הבינלאומי הטוב ביותר.

 עלילה 
בשנת 1943 רודולף הס, מפקד מחנה הריכוז אושוויץ, מתגורר עם אשתו הדוויג וחמשת ילדיהם בבית שחצרו גובלת בחומת המחנה. הס מוציא את הילדים לשחות ולדוג, והדוויג עוסקת בטיפוח הגן. משרתים מטפלים במטלות ברחבי הבית, בעוד פריטים שהוחרמו מאסירי המחנה, כמו מעיל פרווה, מועברים למשפחה. מעבר לחומת הגן נשמעות ללא הרף יריות, צעקות וקולות של רכבות ומישרפות. הס מאשר תכנון של קרמטוריום חדש, שייכנס בקרוב לפעולה. יום אחד, הס מבחין בשרידי אדם בנהר; הוא מוציא את ילדיו במהירות מהמים. בלילה הוא כותב נזיפה לאנשי אס אס אשר גרמו נזק לשיחי לילך בסביבה.

הס מקבל הודעה כי הוא מקודם לסגן המפקח של כל מחנות הריכוז ועליו לעבור לאורניינבורג ליד ברלין. הדוויג קשורה עמוקות לבית החלומות שלהם, ומתחננת שישכנע את הממונים עליו לתת לה ולילדים להישאר. הבקשה מאושרת והס עוזב זמן קצר לאחר מכן. אמה של הדוויג באה להתארח, אך ריח המישרפות והקולות הבוקעים מעבר לחומה גורמים לה לעזוב . בלילה הס מקריא לבנותיו את הסיפור על הנזל וגרטל. נערה פולנייה המתגוררת בקרבת מקום מתגנבת החוצה מדי ערב, מחביאה אוכל באתרי עבודות הכפייה של האסירים כדי לעזור להם.

חודשים לאחר שהגיע לברלין, כהוקרה על עבודתו הטובה, מוטל על הס לעמוד בראש מבצע הקרוי על שמו שיעביר מאות אלפי יהודים הונגרים להשמדה באושוויץ. זה מאפשר לו לחזור לאושוויץ ולהתאחד עם משפחתו. הוא משתתף במסיבה לכבוד המבצע, ומתוודה בפני הדוויג בטלפון שבילה את זמנו שם במחשבה על הדרך היעילה ביותר להרוג באמצעות גז את הנוכחים.

כשהס עוזב את משרדו בברלין, לפתע רפלקס ההקאה שלו מופעל שוב ושוב אך הוא אינו מסוגל להקיא. בהווה, נראית קבוצת שרתים מנקה את מוזיאון אושוויץ בירקנאו לפני פתיחתו. שוב בברלין, הס ממשיך ללכת ויורד במדרגות חשוכות עד שהוא נעלם מהעין.

 שחקנים 
דמותשחקנ/ית רודולף הס  כריסטיאן פרידל הדוויג הס  סנדרה הולר אוסוולד פוהל      ארתור ליבהנשל   אלאונורה פוהל   לינה הנסל   קלאוס הס  יוהאן קרטהאוס היידטראוט הס   אינגה-בריג'יט הס  נלה אהרנסמאייר הנס-יורגן הס  לואיס נואה ויטה אנגרט הס  קלמן ווילסון/אנסטז'ה דרובניאק/ססיליה פקלה אלכסנדרה ביסטרון-קולודזייצ'יק  ג'וליה פולצ'ק וילהלם הנס בורגר  וולפגנג לממפל שוורצר   אלפרידה   ברונק  אנדריי איסייב אניאלה  זוזנה קוביאלה סופי  סטפני פטרוביץ' מרתה  מרטינה פוזננסקי הופמן  ראלף זילמן

 הפקה 
 פיתוח 

כתיבת התסריט וההפקה של "אזור העניין" היו תהליך שנמשך 10 שנים. לאחר השלמת "מתחת לעור" , גלייזר הסתקרן מפרסום מקדים בעיתון של חלקים מהרומן של מרטין איימיס, "The Zone of Interest", ובחר ברומן לאחר קריאת טיוטת הגהה שלו. פול והאנה דול, שתי הדמויות הראשיות של הרומן, התבססו באופן רופף על רודולף הס, שהיה מפקד מחנה הריכוז אושוויץ למשך פרק הזמן הארוך ביותר, ועל אשתו הדוויג. אך גלייזר בחר להשתמש בדמויות ההיסטוריות וערך שנתיים של מחקר מקיף על משפחת הס. הוא ערך מספר ביקורים באושוויץ והושפע עמוקות ממראה בית הס. הוא שיתף פעולה עם מוזיאון אושוויץ בירקנאו וארגונים אחרים, וקיבל אישור מיוחד לגשת לארכיונים, שם בחן עדויות שסיפקו ניצולים ויחידים שהועסקו במשק הבית של הס. על ידי חיבור עדויות אלה, בנה גלייזר בהדרגה תיאור מפורט של האנשים הקשורים לאירועים. במהלך מחקרו קרא גלייזר גם את ספרו של ההיסטוריון טימותי סניידר משנת 2015, "Black Earth: The Holocaust as History and Warning" .

גלייזר קידם את פיתוח הפרויקט בשנת 2019, כאשר A24, הפקות Film4 , אקסס אנטרטיימנט של לן בלווטניק והאוס הפקות שותפו במימון ובהפקה. באותה שנה פגש פרידל לראשונה את גלייזר והמפיק ג'ים וילסון בלונדון בשנת 2019 בעניין ליהוקו לתפקיד של רודולף הס. פרידל חש מחויבות, למרות שנרתע מהתיאור של גלייזר ווילסון על הפרויקט. פרידל, שפגש את הולר לראשונה בשנת 2013 כששיחקו יחד בדרמה ההיסטורית האוסטרית "Amour Fou" , המליץ עליה לתפקיד אשתו של רודולף, הדוויג. להולר נשלח תחילה קטע מהתסריט, ויכוח בין רודולף להדוויג שהוצג מחוץ להקשר, לפני שגילתה את אופיו של הפרויקט כסרט על השואה. למרות שהיא החליטה לעולם לא לגלם נאצית, הולר השתכנעה לאחר שקראה את התסריט המלא ונפגשה עם גלייזר, שרכש את אמונה בשותפות ובהתייחסות לחששותיה לגבי תיאור נכון של הנאציזם על המסך. הכלב של הולר עצמו, ויימרנר שחור, מגלם את דילה, הכלבה של משפחת הס ב"אזור העניין" .

הנערה הפולנייה הצעירה בסרט שואבת השראה מאישה בשם אלכסנדריה, שגלייזר פגש במהלך המחקר שלו. כחברה בת 12 בהתנגדות הפולנית, היא נהגה לרכב על אופניים למחנה כדי להשאיר תפוחים לאסירים המורעבים. כמו בסרט, היא גילתה קטע מוזיקלי שנכתב על ידי אסיר. האסיר, בשם יוסף וולף, שרד את המלחמה. אלכסנדריה הייתה בת 90 כשפגשה את גלייזר ומתה זמן קצר לאחר מכן. האופניים שהסרט משתמש בהם והשמלה שהשחקנית לובשת היו שייכים לה.

 צילומים 
בית הס המקורי היה בית מגורים פרטי מאז תום המלחמה. מעצב ההפקה כריס אודי בילה מספר חודשים בהסבת בית נטוש מעבר לקיר המחנה להעתק של בית המגורים של הס, והחל לשתול את הגן באפריל 2021 כדי שהוא יפרח עם תחילת הצילומים. שלב הצילומים החל באושוויץ בקיץ 2021 ונמשך כ-55 ימים. צילומים נוספים התרחשו בילניה גורה בינואר 2022.

הסרט צולם במצלמות דיגיטליות של סוני ונציה המצוידות בעדשות לייקה. גלייזר והצלם לוקאש זאל  הטמיעו עד 10 מצלמות בבית ובסביבתו והחזיקו אותן פועלות בו זמנית, ללא צוות על הסט. הגישה, שגלייזר כינה "האח הגדול בבית הנאצי", אפשרה לשחקנים לאלתר ולהתנסות רבות במהלך הצילומים. גלייזר וזאל שאפו למראה מודרני ולא רצו "לאסתט" את אושוויץ. כתוצאה מכך, נעשה שימוש רק באמצעי תאורה ביתיים ואור טבעי.

גלייזר לא רצה שהזוועות המתרחשות בתוך המחנה ייראו, רק יישמעו. הוא תיאר את הסאונד של הסרט כ"הסרט השני". לשם כך חיבר מעצב הסאונד ג'וני ברן מסמך בן 600 עמודים המכיל אירועים רלוונטיים באושוויץ, עדויות של ניצולים ומפה גדולה של המחנה כדי שניתן יהיה לקבוע כראוי את המרחק וההדים של הצלילים. הוא הקדיש שנה לבניית ספריית סאונד לפני תחילת הצילומים, שכללה קולות של מכונות ייצור, משרפות, תנורים, מגפיים, יריות מדויקות לתקופה וקולות אנושיים של כאב. הוא המשיך לבנות את הספרייה גם לתוך הצילומים והפוסט-פרודקשן. מיקה לוי כתבה תחילה פרטיטורה לסרט, שרובה הושמטה על ידי גלייזר וברן, שלא רצו שהסרט "יומתק או יומחז" על ידה. המוזיקה שכתבה לוי לפרולוג נשארה בסרט, וכך גם נעימות שנוצרו למספר קטעים וקולאז' סאונד לאפילוג.

 הפצה 
"אזור העניין" נבחר כמועמד לתחרות פרס דקל הזהב בפסטיבל הקולנוע בקאן 2023, שם הוא הוקרן לראשונה ב-19 במאי 2023, וזכה לשש דקות של מחיאות כפיים. בפסטיבל, הסרט זכה בפרס גרנד פרי, פרס הפסקול של קאן  ופרס FIPRESCI.

הבכורה בצפון אמריקה התקימה ב-1 בספטמבר 2023, בפסטיבל הקולנוע ה-50 של טליורייד, והסרט הוקרן באותו חודש גם בפסטיבל הסרטים הבין-לאומי בטורונטו 2023. בארצות הברית, לאחר טבח שבעה באוקטובר ולאחר שנדחה תאריך ההשקה הראשוני ב-8 בדצמבר, קיבל הסרט הפצה מוגבלת ב-15 בדצמבר 2023. הוא יצא לאקרנים בבריטניה ב-2 בפברואר 2024 ובפולין ב-9 בפברואר 2024.

 תגובות 
 ביקורות 
"אזור העניין" זכה לשבחי המבקרים. באתר הביקורות Rotten Tomatoes, 92% מ-222 ביקורות חיוביות על הסרט, עם דירוג ממוצע של 8.7/10. קונצנזוס המבקרים של האתר קובע, . ב-Metacritic, לסרט יש ציון ממוצע משוקלל של 90 מתוך 100, המבוסס על 52 ביקורות מבקרים, מה שמצביע על "הערכה אוניברסלית".

קווין מאהר מ"הטיימס" כינה אותו . דייוויד רוני מ"הוליווד ריפורטר" כינה אותו . דונלד קלארק מ"אייריש טיימס" כתב, . רפאל אברהם מ"פייננשל טיימס" כתב, .

רובי קולין מ"דיילי טלגרף" כתב, . בביקורת של 4 כוכבים, פיטר בראדשו מ"הגרדיאן" כינה אותו , ובמקביל גם שיבח את "הפרטיטורה המעולה של מיקה לוי ועיצוב הסאונד של ג'וני ברן."

לעומת זאת, הביקורת של מבקר הקולנוע האיטלקי דויד אבטשיאני שפרסם Cineuropa הייתה פחות חיובית. הוא ביקר את הסרט על האווירה המטרידה שלו, שאותה מצא שהיא מעוצבת היטב אך מונוטונית, ועל ביצועי השחקנים שלדעתו אינם יכולים להביא שום שינוי לרעיון המוצג בסרט שלדעתו חסר גיוון ונותר ללא התפתחות למשך שעתיים. בכתבה ל-Worldcrunch, המבקר הגרמני הנס-גיאורג רודק כתב: .

 פרסים ומועמדויות 

פרסתאריך הטקסקטגוריהמועמד (ים)תוצאהמקורפסטיבל הקולנוע בקאן27 במאי 2023דקל הזהבג'ונתן גלייזרגרנד פריFIPRESCIפרס הפסקולמיקה לויפרס אמן-טכנאי CSTג'וני ברןפרסי המוזיקה במדיה של הוליווד15 בנובמבר 2023המוזיקה המקורית הטובה ביותר - סרט עצמאימיקה לויפרסי הסרטים העצמאיים של גות'הם27 בנובמבר 2023הסרט הבינלאומי הטוב ביותר"אזור העניין"התסריט הטוב ביותרג'ונתן גלייזרההופעה המשנית הטובה ביותרסנדרה הולרפרס האקדמיה האירופית לקולנוע9 בדצמבר 2023הסרט האירופי הטוב ביותר"אזור העניין"הבמאי האירופי הטוב ביותרג'ונתן גלייזרהתסריטאי האירופאי הטוב ביותרהשחקן האירופי הטוב ביותרכריסטיאן פרידלהשחקנית האירופית הטובה ביותרסנדרה הולרמעצב הסאונד האירופאי הטוב ביותרג'וני ברן & טארן ווילרספרסי איגוד מבקרי הקולנוע של לוס אנג'לס10 בדצמבר 2023הסרט הטוב ביותר"אזור העניין"הבמאי הטוב ביותרג'ונתן גלייזרההופעה הראשית הטובה ביותרסנדרה הולרהמוזיקה הטובה ביותרמיקה לויאיגוד המבקרים האמריקני6 בינואר 2024הבמאי הטוב ביותרג'ונתן גלייזרהשחקנית הטובה ביותרסנדרה הולרהסרט הטוב ביותר"אזור העניין" מקום שניהצילום הטוב ביותרלוקאש זאלפרס גלובוס הזהב7 בינואר 2024הסרט הטוב ביותר - דרמה"אזור העניין"הסרט הטוב ביותר - שפה שאינה אנגליתהפסקול המקורי הטוב ביותרמיקה לויפרסי איגוד מבקרי הקולנוע האמריקאי14 בינואר 2024הסרט הטוב ביותר בשפה זרה"אזור העניין"פרס באפט"א לקולנוע18 בפברואר 2024הסרט הבריטי הטוב ביותרהסרט הטוב ביותר לא בשפה האנגליתהבמאי הטוב ביותרג'ונתן גלייזרהתסריט המעובד הטוב ביותרהשחקנית הטובה ביותר בתפקיד משנהסנדרה הולרהצילום הטוב ביותרלוקאש זאלהעריכה הטובה ביותרפול ווטסעיצוב ההפקה הטוב ביותרכריס אודיהסאונד הטוב ביותרג'וני ברן וטארן ווילרספרסי גילדת המפיקים של אמריקה25 בפברואר 2024המפיק הטוב ביותר של סרט קולנוע"אזור העניין"פרס אינדפנדנט ספיריטהסרט הבינלאומי הטוב ביותרפרס סטלייט3 במרץ 2024הבמאי הטוב ביותרג'ונתן גלייזרהתסריט הטוב ביותר, מעובדג'ונתן גלייזר ומרטין איימיסהסרט הטוב ביותר - בינלאומי"אזור העניין"פרס אוסקר10 במרץ 2024הסרט הטוב ביותרהסרט העלילתי הבינלאומי הטוב ביותרהבמאי הטוב ביותרג'ונתן גלייזרהתסריט המעובד הטוב ביותרהסאונד הטוב ביותרטארן ווילרס וג'וני ברן

 ראו גם 

 קישורים חיצוניים 








 הערות שוליים 

קטגוריה:סרטי 2023
קטגוריה:סרטי דרמה אמריקאיים
קטגוריה:סרטי דרמה בריטיים
קטגוריה:סרטים על השואה
קטגוריה:סרטים בגרמנית
קטגוריה:סרטים פולניים
קטגוריה:סרטים מבוססי ספרים
קטגוריה:סרטים בפולנית
קטגוריה:סרטים ביידיש
קטגוריה:זוכי פרס באפט"א לסרט הבריטי הטוב ביותר
קטגוריה:זוכי אוסקר: הסרט הזר הטוב
קטגוריה:אושוויץ בתרבות